Man vil som oftest lægge arret det samme sted, som ved den oprindelige brystforstørrelse. Hvis din første operation var gennem armhulen, er det dog ofte nødvendigt at udskifte implantatet gennem folden under brystet. Dette vil du drøfte med din plastikkirurg til forundersøgelsen. Arrene vil i starten være røde og meget synlige, men dette vil aftage i månederne efter operationen. Det kan tage et år før, at arrene er blegnet og helet helt. Der er en lille risiko for, at man kan få grimme og skræmmende ar.